b'\n_START_ARTICLE_\nM\xc3\xa1rcio Roberto dos Santos\n_START_PARAGRAPH_\nM\xc3\xa1rcio Roberto dos Santos eller bare M\xc3\xa1rcio Santos (f\xc3\xb8dt 15. september 1969 i S\xc3\xa3o Paulo, Brasilien) er en tidligere brasiliansk fodboldspiller (forsvarer), der med Brasiliens landshold vandt guld ved VM i 1994 i USA. Han spillede fra start i alle brasilianernes syv kampe under turneringen. I finalen mod Italien, br\xc3\xa6ndte han sit fors\xc3\xb8g i straffesparkskonkurrencen, der dog alligevel endte med brasiliansk triumf. I alt n\xc3\xa5ede han at spille 43 landskampe og score fem m\xc3\xa5l. Han var ogs\xc3\xa5 med til at vinde Copa Am\xc3\xa9rica i 1997._NEWLINE_M\xc3\xa1rcio Santos spillede p\xc3\xa5 klubplan for adskillige klubber i hjemlandet, blandt andet SC Internacional, S\xc3\xa3o Paulo FC, Santos FC og Botafogo. Han var ogs\xc3\xa5 i Europa og spille for Bordeaux, Fiorentina og Ajax.'